Journal of Epidemiology and Community Health ամսագրում մեկ տարի առաջ հրապարակված գիտական հոդվածում ամերիկյան հետազոտողները հայտարարեցին, որ աշխատանքը կենսաթոշակային տարիքից հետո և օրական 10-12 ժամ աշխատելու սովորությունը ոչ թե կրճատում է մարդու կյանքը, այլև ընդհակառակը՝ նպաստում է երկարակեցությանը։ Գիտնականները պնդում էին, որ 65 և ավելի տարիքի աշխատանք չունեցող մարդիկ կյանքից հեռանում են միջինը 11%-ով ավելի հաճախ, քան նրանց աշխատող հասակակիցները։ Ընդհանրապես, վերջին տասնամյակների ընթացքում հիմնականում արևմտյան քաղաքակրթության երկրներում ձևակերպվեց ԿՅԱՆՔԸ ԹՈՇԱԿԻՑ ՀԵՏՈ այնպիսի մի բանաձև, որը հիմնվում էր երկրորդ երիտասարդության, նոր եռանդի և մեկ այլ, ավելի հոգեհարազատ ու արժանավայել գործով զբաղվելու հնարավորության վրա: